OpenLLM-France/wikimedia huggingface dataset:
# Frank Schreiner

Francis Louis "Frank" Schreiner (Saint Louis, Missouri, 24 de març de 1879 – Chicago, 6 de juliol de 1937) va ser un waterpolista estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla de bronze en la competició de waterpolo com a membre de l'equip Missouri Athletic Club.

## Referències

* ↑ «Manfred Toeppen Olympic Results». sports-reference.com. Arxivat de l'original el 14 de desembre 2012. [Consulta: 20 octubre 2015].
# Samuel Jones

Samuel "Sam" Symington Jones (16 de gener de 1880 – Knoxville (Tennessee), 13 d'abril de 1954) va ser un atleta estatunidenc especialitzat en el salt d'alçada.
El 1904 va prendre part en els Jocs Olímpics de Saint Louis, en què guanyà la medalla d'or en la prova del salt d'alçada en saltar 1m 80 cm i superar per tres centímetres Garrett Serviss i Paul Weinstein.
En aquests mateixos Jocs Jones participà en la prova de triple salt, en què acabà setè i últim; i en la competició d'estirar la corda en què acabà el quart, tot formant part de l'equip New York Athletic Club.

## Millors marques

* Salt d'alçada. 1m 905 cm, el 1902

## Referències

* 1 2 «Sam Jones» (en anglès). sports-reference.com. Arxivat de l'original el 2012-11-10. [Consulta: 1r setembre 2012].
# Czesława Kościańska

Czesława Kościańska (Tczew, 22 de maig de 1959) és una remadora polonesa, ja retirada, que va competir durant les dècades de 1970 i 1980.
El 1980 va prendre part en els Jocs Olímpics d'Estiu de Moscou on, formant parella amb Malgorzata Dluzewska, va guanyar la medalla de plata en la prova del dos sense timoner del programa de rem. En el seu palmarès també destaca una medalla de plata i una de bronze al Campionat del món de rem i quinze campionats nacionals.

## Referències

* ↑ Czesława Kościańska a Sports Reference (arxivat)
* ↑ Fitxa a worldrowing.com FISA
* ↑ Fitxa a worldrowing.com Arxivat 2021-01-12 a Wayback Machine. FISA
* ↑ «Biografie • Polski Komitet Olimpijski» (en polonès). Arxivat de l'original el 2019-09-27. [Consulta: 6 setembre 2020].
# Christian Nielsen

Christian Nielsen (Copenhaguen, 7 d'abril de 1873 - Copenhaguen, 7 de novembre de 1952) va ser un regatista danès que va competir a començaments del segle xx.
El 1924 va prendre part en els Jocs Olímpics de París, on va guanyar la medalla de plata en la regata de 6 metres del programa de vela, a bord del Bonzo, junt a Knud Degn i Vilhelm Vett.

## Referències

* ↑ «Christian Nielsen Olympic Results». sports-reference.com. Arxivat de l'original el 2012-12-14. [Consulta: 11 març 2018].
# George Sheldon

George Herbert Sheldon (17 de maig de 1874 – Saint Louis, 25 de novembre de 1907) va ser un saltador estatunidenc que va competir a primers del segle xx. El 1904 va prendre part en els Jocs Olímpics de Saint Louis, on va guanyar la medalla d'or en la prova de salt de palanca del programa de salts, en superar a Georg Hoffmann, segon, i Alfred Braunschweiger, Frank Kehoe, tercers ex aequo.

## Referències

* ↑ «George Sheldon Olympic Results». sports-reference.com. Arxivat de l'original el 16 de desembre 2012. [Consulta: 18 octubre 2015].
# Philip Kassel

Philip Kassel (Imperi Alemany, 26 de setembre de 1876 - Filadèlfia, 26 de maig de 1959) va ser un gimnasta i atleta alemany de naixement i estatunidenc d'adopció que va competir a cavall del segle xix i el segle xx.
El 1904 va prendre part en els Jocs Olímpics de Saint Louis, on guanyà la medalla d'or en la prova per equips del programa de gimnàstica, com a membre de l'equip Philadelphia Turngemeinde junt a John Grieb, Anton Heida, Max Hess, Ernst Reckeweg i Julius Lenhart. També disputà les proves gimnàstiques del concurs complet i triatló, on fou 11è i 19è respectivament; i el triatló del programa d'atletisme, on fou 6è.

## Referències

* ↑ «Philip Kassel Olympic Results». sports-reference.com. Arxivat de l'original el 22 de setembre 2010. [Consulta: 25 octubre 2015].
# Daniel Bouckaert

Daniël Ephrem Jean Odiel Bouckaert (Waregem, Flandes Occidental, 17 de maig de 1894 – Assebroek, 26 de desembre de 1965) va ser un genet belga que va competir a començaments del segle xx.
El 1920 va prendre part en els Jocs Olímpics d'Anvers, on va disputar dues proves del programa d'hípica. En ambdues, figures per equips i figures individual, guanyà la medalla d'or.

## Referències

* ↑ «Daniel Bouckaert Olympic Results». sports-reference.com. Arxivat de l'original el 6 de gener 2009. [Consulta: 30 agost 2017].
# Tom Courtney

Tom Courtney (Newark, 17 d'agost de 1933 - Naples, 22 d'agost de 2023) fou un atleta estatunidenc, especialista en curses de mig fons, que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on va disputar dues proves del programa d'atletisme. En ambdues, els 800 metres i els 4x400 metres guanyà la medalla d'or. En els 4x400 metres formà equip amb Charlie Jenkins, Louis Jones i Jesse Mashburn.
En el seu palmarès també destaquen el campionat de la NCAA de 880 iardes de 1955 i el de l'AAU en 400 metres el 1956 i en 880 iardes el 1957 i 1958. El 1957 va establir un nou rècord mundial de les 880 iardes amb un temps d'1' 46.8".
El 1955 es va llicenciar a la Universitat de Fordham i posteriorment va obtenir un MBA a la Harvard Business School.

## Millors marques

* 400 metres llisos. 45.8" (1956)
* 800 metres llisos. 1' 45.8" (1957)

## Referències

* ↑ Litsky, Frank. «Tom Courtney, Sprinter Who Lunged to Grab Olympic Gold, Dies at 90». The New York Times. [Consulta: 22 agost 2023].
* 1 2 «Olympedia – Tom Courtney». [Consulta: 10 juliol 2024].
* ↑ Thomas W. Courtney, Fordham University. Accessed August 25, 2023
* ↑ «Fordham Track Great to be Honored at the New York Athletic Club», 26-01-2011.
* ↑ «Track and Field Statistics». [Consulta: 10 juliol 2024].
* ↑ «Tom COURTNEY | Profile | World Athletics». [Consulta: 10 juliol 2024].
# Harry Isaacs

Harry Isaacs (Johannesburg, 26 de gener de 1908 - Johannesburg, 13 de setembre de 1961) va ser un boxejador sud-africà que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla de bronze de la categoria del pes gall, en perdre en semifinals contra John Daley i guanyar en el combat per la tercera posició a Frank Traynor.

## Referències

* ↑ «Harry Isaacs Olympic Results». sports-reference.com. Arxivat de l'original el 18 d’abril 2020. [Consulta: 11 setembre 2018].
# Dick Bergström

Dick Otto Ludvig Bergström (Lidingö, Estocolm, 15 de febrer de 1886 - Estocolm, 17 d'agost de 1952) va ser un regatista suec que va competir a començaments del segle xx. Era germà del també regatista Kurt Bergström.
El 1912 va prendre part en els Jocs Olímpics d'Estocolm, on va guanyar la medalla de plata en la categoria de 12 metres del programa de vela, a bord de l'Erna Signe.

## Referències

* 1 2 «Dick Bergström Olympic Results». sports-reference.com. Arxivat de l'original el 2015-09-30. [Consulta: 2 març 2017].
* ↑ Dick Bergström Comitè Olímpic Suec
# Benjamin Spradley

Benjamin "Ben" Spradley va ser un boxejador estatunidenc de primers del segle xx. El 1904 va prendre part en els Jocs Olímpics de Saint Louis, on guanyà la medalla de plata en la prova de pes mitjà, en perdre a la final contra Charles Mayer.

## Referències

* ↑ «Ben Spradley Olympic Results» (en anglès). sports-reference.com. Arxivat de l'original el 11 d'agost 2011. [Consulta: 6 octubre 2015].
# Frank Kehoe

Frank D. Kehoe va ser un saltador i waterpolista estatunidenc que va competir a primers del segle xx. El 1904 va prendre part en els Jocs Olímpics de Saint Louis, on va guanyar la medalla de plata en la prova de Waterpolo, formant part del Chicago Athletic Association; i la de bronze en la prova de salt de palanca del programa de salts, rere George Sheldon i Georg Hoffmann.

## Referències

* ↑ «Frank Kehoe Olympic Results». sports-reference.com. Arxivat de l'original el 5 de novembre 2012. [Consulta: 18 octubre 2015].
# David Fall

David Fall (Fairland, 4 de desembre de 1902 - San Bernardino, 9 de novembre de 1964) fou un saltador estatunidenc que va competir durant la dècada de 1920.
El 1924 va prendre part en els Jocs Olímpics de París, on va guanyar la medalla de plata en la prova de palanca de 10 metres del programa de salts.
Va competir per la Universitat Estatal d'Oregon i la Universitat Stanford.

## Referències

* 1 2 «Dave Fall Olympic Results». sports-reference.com. Arxivat de l'original el 19 de maig 2011. [Consulta: 12 abril 2018].
* ↑ «Oregon State: Meet the Olympians». Arxivat de l'original el 2007-12-06. [Consulta: 9 desembre 2007].
# Aleksandra Xevtxenko

Aleksandra Xevtxenko (Khmelnitski, 24 d'abril del 1988), també coneguda pel diminutiu Saixa, és una activista i cofundadora del grup feminista radical Femen, amb Oksana Xatxkò, Inna Xevtxenko i Anna Hutsol. Viu a Berlín des de gener del 2013.(1)

## Manifestacions

Ha estat empresonada fins a cinc vegades.
El 6 de novembre del 2011, en acabar l'al·locució papal, intentà despullar-se en plena plaça de Sant Pere del Vaticà tot agitava un cartell que deia «Llibertat per a les dones». Aleksandra i les seues companyes foren detingudes per la policia italiana.
El 9 de febrer del 2013, durant la 63a edició del Festival Internacional de Cinema de Berlín, es manifestà contra la mutilació genital femenina. Als pits, duia escrit «Deixeu de tallar el meu gatet».
El 8 d'abril, trencà el cordó de seguretat i es col·locà en topless entre la cancellera alemanya Angela Merkel i el president rus Vladímir Putin en la Fira de Hannover. Aquesta vegada, podia llegir-se «Que es fota el dictador!» Segons la mateixa Aleksandra, «ha estat l'acció més reeixida del grup».

## Filmografia

* Títol original: Nos seins, nos armes. Any: 2013. Direcció: Caroline Fourest, Nadia El Fani.
* Títol original: Everyday Rebellion. Any: 2013. Direcció: Arash T. Riahi, Armen T. Riahi.
* Títol original: Ukraine Is Not a Brothel. Any: 2013. Direcció: Kitty Green.
* El 2014, va protagonitzar amb Anna Hutsol, Oksana Xatxkò i Inna Xevtxenko el documental Je suis FEMEN, dirigit pel cineasta Alain Margot.

## Referències

* ↑ Cross to bare: Topless Vatican protest (VIDEO).
* ↑ «Aleksandra Shevchenko dice en Hannover que la feria fue la acción més exitosa del grupo feminista Femen» (en espanyol). Arxivat de l'original el 8 de maig de 2016. [Consulta: 25 abril 2016].
* ↑ Cañas, Gabriela «El cuerpo como bandera feminista» (en castellà). El País [Madrid], 24-04-2013. ISSN: 1134-6582.
* ↑ «Nos seins, nos armes – Caroline Fourest / Nadia El Fani». Arxivat de l'original el 2016-05-09. [Consulta: 12 abril 2024].
* ↑ «Je suis FEMEN - Trailer Official EN-FR». [Consulta: 12 abril 2024].
# José Rodolfo Serpa Pérez

José Rodolfo Serpa Pérez, més conegut com a José Serpa (Sampués, Sucre, 17 d'abril de 1979) és un ciclista colombià. El 2006, amb 26 anys, passà al professionalisme, després d'haver destacat en les curses amateurs colombianes.
En el seu palmarès destaca la victòria a la general de l'UCI America Tour de 2006 i el Tour de Langkawi de 2009 i 2012.

## Palmarès en ruta

* 2003
** Medalla d'or en la prova de contrarellotge individual als Jocs Panamericans
* 2005
** 1r a la Volta a Trujillo i vencedor de 2 etapes
* 2006
** UCI America Tour
** Campió als Campionat Panamericà en ruta
** 1r a la Volta a Veneçuela i vencedor d'una etapa
** Vencedor de 2 etapes del Tour de Langkawi
** Vencedor d'una etapa de la Volta a Colòmbia
** Vencedor d'una etapa de la Volta per un Xile Líder
* 2007
** Vencedor d'una etapa del Tour de Langkawi
** Vencedor d'una etapa de la Volta al Táchira
* 2008
** 1r al Clàssic Ciclístic Banfoandes i vencedor de 2 etapes
** Vencedor d'una etapa del Tour de Langkawi
** Vencedor d'una etapa de la Volta a Veneçuela
* 2009
** 1r al Tour de Langkawi i vencedor d'una etapa
** Vencedor d'una etapa del Tour de San Luis
** Vencedor d'una etapa de la Volta a Veneçuela
* 2010
** Vencedor d'una etapa de la Setmana Internacional Coppi i Bartali
** Vencedor d'una etapa de la Setmana Ciclista Lombarda
* 2011
** 1r al Giro del Friül
** Vencedor d'una etapa del Tour de San Luis
* 2012
** 1r al Tour de Langkawi, vencedor de 2 etapes i del Gran Premi de la muntanya
* 2014
** 1r al Trofeu Laigueglia
* 2017
** Vencedor d'una etapa de la Volta a Colòmbia
* 2018
** Vencedor d'una etapa a la Volta al Táchira

### Resultats al Giro d'Itàlia

* 2006. 31è de la classificació general
* 2008. 26è de la classificació general
* 2009. 12è de la classificació general
* 2010. 30è de la classificació general
* 2011. 52è de la classificació general
* 2012. 87è de la classificació general
* 2013. 27è de la classificació general

### Resultats al Tour de França

* 2013. 21è de la classificació general
* 2014. 48è de la classificació general
* 2015. 122è de la classificació general

### Resultats a la Volta a Espanya

* 2014. 93è de la classificació general

## Palmarès en pista

* 2004
** 1r als Campionats Panamericans en Madison (amb John Fredy Parra)
** 1r als Campionats Panamericans en Persecució per equips
* 2006
** Medalla d'or als Jocs Centreamericans i del Carib en Persecució per equips

### Resultats a la Copa del Món

* 2003
** 1r a Aguascalientes, en Persecució per equips

## Referències

* ↑ «José Serpa Pérez, campeón de la humildad» (en castellà). www.eluniversal.com.co, 18-12-2010. [Consulta: 14 març 2012].
* ↑ Inicialment 13è, passà a ser 12è després de la desqualficació de Danilo Di Luca per dopatge

## Enllaços externs

* Fitxa a sitiodeciclismo.net
# Lembit Oll

Lembit Oll (Kohtla-Järve, 23 d'abril de 1966 – Tallinn, 17 de maig de 1999) fou un jugador d'escacs estonià, que ostentà el títol de Gran Mestre des de 1992.

## Biografia i resultats destacats en competició

Oll començà a destacar en edat júnior, i va ser Campió d'Estònia el 1982, campió júnior de la Unió Soviètica el 1984, i Campió del Bàltic el 1987. Va guanyar també diversos campionats europeus i mundials per edats. La FIDE li va atorgar el títol de Mestre Internacional el 1983 i el de GM el 1992. A partir d'aquell moment, va jugar regularment representant Estònia en les Olimpíades d'escacs i els Campionats d'Europa per equips. El 1998 va assolir la seva posició més alta a la Llista d'Elo de la FIDE, amb 2655 punts Elo. Va jugar el seu darrer torneig el 1999 a Nova Gorica, on hi acabà segon ex aequo amb diversos jugadors, rere el campió Zdenko Kožul.
Oll, que estava casat, va patir una severa depressió quan es va divorciar. No va poder superar-ho, i va acabar saltant per una finestra de casa seva, en un cinquè pis, i no va sobreviure. A despit dels seus problemes personals, encara era el 42è jugador mundial en aquell moment. Fou enterrat a Tallinn, on la seva tomba no és lluny d'un altre important jugador estonià, Paul Keres.

## Victòries destacades

* 1989: Espoo, Tallinn (Torneig Zonal), Hèlsinki.
* 1990: Terrassa.
* 1991: Sydney, Hèlsinki.
* 1992: Sevilla.
* 1993: Vílnius, La Haia, Anvers.
* 1994: Obert de Nova York (1r ex aequo amb Jaan Ehlvest).
* 1995: Hèlsinki, Riga (Torneig Zonal).
* 1996: Sant Petersburg.
* 1997: Køge, Szeged (1r ex aequo), Hoogeveen (1r ex aequo).

### Participació en olimpíades d'escacs

Oll va participar, representant Estònia, en quatre Olimpíades d'escacs.
* El 1992, al segon tauler a la 30a Olimpíada a Manila (+7 –1 =6);
* El 1994, al primer tauler a la 31a Olimpíada a Moscou (+3 –2 =8);
* El 1996, al segon tauler a la 32a Olimpíada a Erevan (+2 –1 =9);
* El 1998, al primer tauler a la 33a Olimpíada a Elistà (+1 –0 =7).

## Notes i referències

* ↑ «Nota biogràfica de Lembit Oll» (en anglès). Chessgames.com. [Consulta: 28 octubre 2011].
* ↑ Crowther, Mark. «TWIC 222: Nova Gorica». London Chess Center, 08-02-1999. Arxivat de l'original el 2011-09-30. [Consulta: 28 octubre 2011].
* ↑ Speelman, Jon. «Chess». The Independent, 21-05-1999. [Consulta: 3 juny 2009].
* ↑ Fitxa d'Oll, Lembit a www.olimpbase.org

## Bibliografia

* New In Chess, 1999, #4

## Enllaços externs

* Crowther, Mark. «Lembit Oll 1966-1999» (en anglès). London Chess Center, The Week In Chess 237, 24-05-1999. Arxivat de l'original el 2008-10-05. [Consulta: 27 octubre 2011].
# Domenico Mordini

Domenico Mordini (Gènova, 7 d'abril de 1898 - Gènova, 12 de març de 1948) va ser un regatista italià, vencedor d'una medalla olímpica.
El 1936 va prendre part en els Jocs Olímpics d'Estiu de Berlín, on va guanyar la medalla d'or en la competició de 8 metres, a bord de l'Italia, del programa de vela.

## Referències

* ↑ «Olympedia – Domenico Mordini». [Consulta: 18 octubre 2021].
# James Steen

James J. Steen (19 de novembre de 1876 – Nova York, 25 de juny de 1949) va ser un waterpolista estatunidenc que va competir a principis del segle xx.
El 1904 va prendre part en els Jocs Olímpics de Saint Louis, on va guanyar la medalla d'or en la prova de waterpolo formant part de l'equip New York Athletic Club.

## Referències

* ↑ «James Steen Olympic Results». sports-reference.com. Arxivat de l'original el 18 de desembre 2012. [Consulta: 19 octubre 2015].
# Charles Krause

Charles Krause va ser un gimnasta i atleta estatunidenc que va competir a cavall del segle xix i el segle xx. El 1904 va prendre part en els Jocs Olímpics de Saint Louis, on guanyà la medalla plata en escalada de corda i la de bronze en la prova per equips del programa de gimnàstica, com a membre de l'equip Central Turnverein, Chicago junt a John Duha, George Mayer, Robert Maysack, Philip Schuster i Edward Siegler. També disputà les proves gimnàstiques del triatló i el concurs complet, on fou 45è i 48è respectivament; i el triatló del programa d'atletisme, on fou 64è.

## Referències

* ↑ «Charles Krause Olympic Results». sports-reference.com. Arxivat de l'original el 22 de setembre 2010. [Consulta: 11 octubre 2015].
# David Marsh

David Marsh (Poplar, Londres, 28 de desembre de 1894 – Epping, Essex, 1960) va ser un ciclista anglès que va córrer durant els anys posteriors a la Primera Guerra Mundial. Va disputar els Jocs Olímpics de 1920 i 1924 i el 1922 guanyà la medalla d'or al Campionat del món de ciclisme amateur, després d'haver finalitzar 12è el 1921.

## Referències

* ↑ «David Marsh Olympic Results». sports-reference.com. Arxivat de l'original el 2013-12-24. [Consulta: 22 desembre 2013].
* ↑ «Dave Marsh». sitiodeciclismo.net [Consulta: 29 agost 2015].
# Guillons

Guillons és una masia del municipi de Torà (Solsonès) inclosa a l'Inventari del Patrimoni Arquitectònic de Catalunya.

## Situació

La masia es troba al nucli disseminat de Vallferosa, al nord-oest del municipi de Torà. S'aixeca a la carena del vessant dret de la rasa de Padollers, molt a prop de la masia de Socarrats. S'hi arriba per la carretera LV-3005a (de Torà a Solsona). Al punt quilomètric 5,9 (41° 50′ 52″ N, 1° 25′ 28″ E﻿ / ﻿41.847666°N,1.424419°E﻿ / 41.847666; 1.424419) s'agafa el desviament a l'esquerra (N) molt ben senyalitzat. A l'immediat trencall (55 metres) es deixa la pista de la dreta que mena a Comabella i per la de l'esquerra es puja a Socarrats en 1 km. Enfront, al nord, es veu la masia de Guillons on s'arriba als 1,5 km.

## Descripció

Edifici de tres plantes i quatre façanes.
La façana on hi ha l'entrada principal s'orienta al nord-oest. A la planta baixa a l'esquerra hi ha l'entrada amb llinda de pedra (inscripció que posa "Jasinto Cases Any 1791"). A la seva esquerra hi ha una petita construcció adossada a la façana, cobrint una antiga entrada a l'edifici. A la planta següent hi ha cinc finestres, la de la dreta amb llinda de pedra i ampit. A la darrera planta hi ha tres finestres. A la façana sud-oest, tota la planta baixa està ocupada per uns edificis annexos. A la planta següent, a la part esquerra hi ha dues grans finestres amb arc rebaixat i ampit. A la seva dreta hi ha dues finestres amb llinda de pedra i ampit, la de l'esquerra amb dues lloses inclinades formant una descàrrega damunt de la llinda. A la darrera planta hi ha dues finestres. A la façana nord-est, hi ha una porta que dona a la segona planta. A la darrera hi ha dues finestres. A la façana sud-est, s'hi observa a la planta baixa petits edificis annexats. A la part dreta hi ha una ampliació de la casa. Hi ha dues finestres petites a la façana.
La coberta és de dos vessants (sud-oest, nord-est), acabada amb teules. Davant de la façana nord-est, hi ha un petit cobert, i una cisterna.

## Història

La datació aproximada és del 1791, però ben segur que té uns precedents més antics i que aquest indret era ja habitat a l'edat mitjana.

## Bibliografia

* Coberó, Jaume; Garganté, Maria; Oliva, Jordi [et al.].. Inventari del Patrimoni Arqueològic, Arquitectònic i Artístic de la Segarra. Vol.II Torà. Hostafrancs: Fundació Jordi Cases i Llebot, Abril 2000, p. 158. ISBN 84-607-0408-4.

## Referències

* 1 2 3 4 «Guillons». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 8 març 2015].
# József Szén

József Szén (Pest, 9 de juliol de 1805 – 13 de gener de 1857), fou un mestre d'escacs hongarès.

## Biografia i resultats destacats en competició

Es va graduar en dret, i esdevingué l'arxiver municipal de la ciutat de Pest. Jugava sovint al café Worm de Pest, contra qualsevol oponent, a un preu de 20 Kreuzers. Molt fort en els finals, tenia el malnom de el Philidor hongarès.
El 1836 Szén va jugar un matx a París contra Louis-Charles Mahé de La Bourdonnais al qual La Bourdonnais li donava avantatge de peó i dos moviments. Szén guanyà amb un marcador de (+13 =0 -12). També el 1836, empatà un matx amb Boncourt.
El 1839, Szén fundà el Club d'Escacs de Pest (Pesti Sakk-kor). El mateix any, va perdre un matx contra Karl Mayet (+2 –3 =1) a Berlín. Entre 1842 i 1846, va liderar un equip de Pest d'escacs per correspondència que va batre un equip de París per dos victòries a zero. L'equip hongarès va introduir la defensa hongaresa (1. e4 e5 2. Cf3 Cc6 3. Ac4 Ae7). De tota manera, la repressió de la Revolució hongaresa de 1848 va acabar amb totes les activitats de club, inclosos els clubs d'escacs; la prohibició va durar fins al 1864.
Szén fou cinquè al primer torneig internacional de la història, Londres 1851. A la primera ronda hi guanyà Samuel Newham 2-0, després perdé 2-4 contra el guanyador del torneig, Adolf Anderssen; a la tercera ronda va esborrar del tauler Bernhard Horwitz 4-0 i a la quarta Hugh Alexander Kennedy per 4½-½. El 1852, empatà un matx contra Ernst Falkbeer (+9 –9 =2) a Viena. El 1853, perdé un matx contra Daniel Harrwitz (+1 –3 =1) a Londres.

## Notes i referències

* 1 2 «Nota biogràfica de József Szén» (en anglès). Chessgames.com. [Consulta: 26 desembre 2011].
* 1 2 3 4 La notació (+x -y =z) vol dir que el primer jugador va guanyar x partides, en va perdre y, i va fer taules en z.
* ↑ Jerry Spinrad. «Dades sobre matxs del romanticisme» (en anglès). Arxivat de l'original el 2008-05-28. [Consulta: 26 desembre 2011].
* ↑ «Torneig de Londres de 1851, resultats dels matxs» (en italià). La grande storia degli scacchi. Arxivat de l'original el 2008-01-28. [Consulta: 26 desembre 2011].

## Vegeu també

* Posició Szén - una posició defensiva dins el final de torre i alfil contra torre

## Bibliografia

* Adriano Chicco, Giorgio Porreca, Dizionario enciclopedico degli scacchi, Mursia, Milà 1971

## Enllaços externs

* Estimació Elo de József Szén a «chessmetrics.com». [Consulta: 26 desembre 2011]. (anglès)
* «Fitxa de József Szén a Edo Historical Ratings» (en anglès). edochess.ca. [Consulta: 26 desembre 2011].
# Eduard Mohr

Eduard Mohr (29 de juny de 1902 - 20 de setembre de 1984) va ser un regatista alemany que va competir durant la dècada de 1930.
El 1936 va prendre part en els Jocs Olímpics de Berlín, on va guanyar la medalla de bronze en la competició de 8 metres del programa de vela, a bord del Germania III.

## Referències

* ↑ «Eduard Mohr Olympic Results». sports-reference.com. Arxivat de l'original el 2012-07-06. [Consulta: 16 març 2019].